Publication: Magyar Közlöny
Issue: MK-2002-97 (Year: 2002, Number: 97)
Era: 1990-2004
Section: vonhatja meg. A 41/1996. (X. 4.) AB határozat arra hívta
Paragraph Index: 410

vonhatja meg. A 41/1996. (X. 4.) AB határozat arra hívta fel a figyelmet, hogy az önkormányzati rendeleti szabályozás megállapíthat olyan körülményeket, amelyek figyelembevételével mérlegelhetõ az egyedi döntés. Az önkormányzatnak azonban — ha lehetõvé teszi az egyedi döntések megalkotását, a mérlegelés alkalmazását — a törvényi keretek között kell meghatároznia annak feltételeit, körülményeit (ABH 1996., 307., 309.). Az Ör. támadott rendelkezése viszont csak elvont, általános jelleggel utal a képviselõ magatartására, ténykedésére, ami jelentõs vagy ismétlõdõ érdeksérelmet okoz az önkormányzatnak, az egyedi döntéshez nem állapít meg normatív feltételeket, így a képviselõ-testület szabad mérlegelési jogkört állapított meg saját magának oly módon, hogy akár határozatlan idõre is megvonhatja a tiszteletdíjat a képviselõtõl. Az Alkotmánybíróság álláspontja szerint a képviselõi magatartás, ténykedés, az önkormányzat érdeksérelme ilyen általános megfogalmazásban megfoghatatlan, bizonytalan tartalmú, korlátlan mérlegelést tesz lehetõvé, ezért nem felel meg a jogbiztonság követelményének. A jogbiztonság követelményeként a 9/1992. (I. 30.) AB határozat a következõket fogalmazta meg: „A jogbiztonság az állam — s elsõsorban a jogalkotó — kötelességévé teszi annak biztosítását, hogy a jog egésze, egyes részterületei és az egyes jogszabályok is világosak, egyértelmûek, mûködésüket tekintve kiszámíthatóak és elõreláthatóak legyenek a norma címzettjei számára.” (ABH 1992., 59., 65.). 2002/97. szám

Source: https://magyarkozlony.hu/hivatalos-lapok/26c6ee51d4f3fbfc9ac0b1e29bd017ab2be9ef5c/dokumentumok/a6a01da0bff329ccac2b18ccb3cc9cc6c84144c8/letoltes